Civerium locustarum
Civerium locustarum, Catalaune llagostada, Francogallice civet de langouste, e Palinuro elephante confectum, est ferculum generis civetorum e gastronomia Catalauniae Septentrionalis. Die 15 Augusti ad festum assumptionis Mariae virginis praesertim paratur et conviviis infertur. Caucoliberi in urbe atque alibi in popinis proponitur. Locustae viventes dissecantur. Offae abdominis in oleo sive et butyro leviter friguntur, spiritu Armaniacensi cito arderi sinantur, in vino Balneolensi coquuntur. Ius suffrictum e cepa, allio, petroselino, lycopersico, carota, pernae offulis, oleo modico et aqua separatim coquitur, deinde ad locustarum offas additur. Quae denuo ex iure demptae in patella componuntur. Ius autem, tomáli locustarum cum butyro et farina auctum et excoctum, super locustas funditur.